# Obrazac Obrazloženja financijskog plana za 2025.g.

NAZIV KORISNIKA: XV.GIMNAZIJA

Broj RKP-a: 16682

Matični broj: 3237575

Oznaka razine: 31

Šifra djelatnosti: 8531

Šifra grada: 133

OIB: 24358183010

**1. SAŽETAK DJELOKRUGA:**

U XV. gimnaziji izvode se dva programa: program prirodoslovno-matematičke gimnazije te program Međunarodne mature - IB program. Sjedište Škole je na području područnog ureda Maksimir, Jordanovac 8.

Površina škole iznosi:

* školska zgrada: 4 153 m2
* sportska dvorana: 2 562 m2
* vanjski tereni: 11 748 m2

Škola radi na jednoj lokaciji i u zgradi posjeduje:

* 4 kabineta za nastavu informatike te 1 kabinet za nastavu matematike opremljeni računalima; 4 laboratorija za nastavu biologije, kemije i fizike; 5 specijaliziranih učionica za likovnu umjetnost, biologiju, kemiju i fiziku; 30 klasičnih učionica za društvene predmete, matematiku, hrvatski jezik i strane jezike; 8 manjih učionica za nastavu stranih jezika i programa međunarodne mature; knjižnicu; višenamjensku dvoranu; školske sportske dvorane koja se sastoji od jedne velike dvorane, jedne male dvorane, triju nastavničkih kabineta, sanitarnih prostorija i svlačionica te ostalih pomoćnih prostora kao i prostorije potrebne za rukovodno-pedagoško i administrativno-tehničko osoblje.

Zgradu škole dijelimo s još jednom srednjoškolskom ustanovom (Gornjogradskom gimnazijom).

**2. CILJEVI**

Cilj Škole je kroz kvalitetno obrazovanje i odgoj učenika, osigurati kvalitetu i raznolikost programa sukladno potrebama i interesima učenika kao i tržišta rada. Kroz stalno usavršavanje nastavnika, informatizaciju škole i laboratorija u sljedeće tri godine nastojati ćemo podići kvalitetu nastave na što višu razinu. Učenike ćemo poticati na izražavanje kreativnosti, talenata i sposobnosti kroz uključivanje u slobodne aktivnosti, istraživačku nastavu, natjecanja te druge školske projekte, priredbi i manifestacija. Poticat će se komunikacija na relaciji učenik-profesor-roditelj. Podupiremo programe/projekte u vezi s korištenjem sredstava EU.

**3. NAČIN OSTVARENJA CILJA**

Programe u školi provode nastavnici uz pomoć stručnih suradnika i podršku tehničko-administrativne službe. Korisnici usluga su učenici, koji kroz pohađanje redovne nastave, ali i izvannastavnih aktivnosti sudjeluju u procesu odgoja i obrazovanja i stječu kompetencije potrebne za daljnje školovanje ili za izlazak na tržište rada. Usavršavanje nastavnika provodi se kroz razne seminare, stručne skupove i aktive, ali i kroz projekte financirane iz Europske unije u kojima škola sudjeluje. Kvalitetno obrazovanje i razvoj raznih vještina kod učenika postiže se kroz organiziranje natjecanja, priredbi, manifestacija i projekata. Učenici se u školi mogu uključiti u razne aktivnosti definirane Kurikulumum Škole.

**4. ZAKONSKE I DRUGE PODLOGE NA KOJIMA SE ZASNIVA PROGRAM**

|  |
| --- |
| Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 05/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 133/20), Zakon o ustanovama (NN 76/93, 29/97, 47/99, 35/08, 127/19), Zakon o proračunu (NN 87/08, 109/07, 136/12, 15/15), Pravilnik o proračunskim klasifikacijama (NN 26/10, 120/13, 1/20), Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20), Upute za izradu proračuna lokalne(regionalne) samouprave za razdoblje 2025.-2027., Zakon o fiskalnoj odgovornosti (NN 111/18, 41/20), Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19), Godišnji plan i program rada škole, Školski kurikulum. Novi zakonodavni okvir za planiranje koji je donesen tijekom 2024. obuhvaća sljedeće:   * Pravilnik o planiranju u sustavu proračuna (Narodne novine 1/24) * Pravilnik o proračunskim klasifikacijama (Narodne novine 4/24) * Pravilnik o proračunskom računovodstvu i računskom planu (Narodne novine 158/23) * Pravilnik o korištenju sredstava Europske unije (Narodne novine 44/24) |
|
|
|

**5. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

**Izvori sredstava za financiranje rada su:**

* Opći prihodi i primitci, skupina 636, državni proračun za financiranje rada zaposlenih radnika;
* Opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine- decentralizirana sredstva i pojačani standard;
* Vlastiti prihodi od iznajmljivanja prostora, skupina 661, za provedbu dodatnih aktivnosti škole prema Planu i programu rada te obnovu nefinancijske imovine;
* Prihodi po posebnim propisima sastoje se od prihoda od sufinanciranja: uplate roditelja za školarine provedbu Međunarodne mature, prihodi za sufinanciranje izleta, uplate za stručne ispite, koji se održavaju u našoj školi.
* Donacije – strogo namjenska sredstva za održavanje i poboljšanje učeničkog standarda.

**Prihodi iz državnoga proračuna**

Prihod nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir planirano povećanje izdataka zbog povećanja dodataka na staž to je uključeno u indeks, te planirano povećanje osnovice za plaće. Ostali troškovi za zaposlene: izdatci za uskrsnica,regres,božićnica, dar djeci , pomoći za bolovanja duža od 3 mjeseca u godini. Također, trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu, isplatu plaća po sudskim presudama i pripadajućim sudskim i parničnim troškovima sa zateznim kamatama.

**Prihodi od Gradskog ureda za obrazovanje, sport i mlade**

* Prihode za financiranje rashoda, koji se financiraju iz decentraliziranih izvora i pojačanog standarda, planirali smo prema dobivenim limitima GUO-a za 2025.-2027.;
* Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. troškove energije, prijevoza zaposlenika na posao ,povećanje troškova prijevoza najviše utječu zamjene za bolovanja te u 2025. i narednim godinama povećanje troškova prijevoza zbog energetske i inflacijske krize 2022.
* Rashode za tekuće i investicijsko održavanje planirali smo u manjem iznosu, nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove.
* U rashodima iz kategorije općih troškova prvo smo planirali „obvezne“ rashode za komunalne usluge (voda, odvoz smeća, deratizacija...), rashode za telefon, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole;
* S obzirom na stalno rastući broj djece koja se upisuju u gimnazije, zbog uvođenja državne mature kao uvjeta za upis na fakultet, nadamo se i povećanju novaca za financiranje minimalnog standarda (od školske godine 2024./2025. )
* Sredstva za organizaciju natjecanja su planirana na prihodovnoj i na rashodovnoj strani. Natjecanja iz matematike i informatike, kojeg će također sufinancirati GUO;
* Planirali smo prihode i rashode za pomoćnike u nastavi, a od školske godine 2021./2022. imamo pomoćnice, koje imaju ugovor o radu pa su za njih osigurana sredstva.

**Vlastite prihode** čine prihodi od iznajmljivanja prostora školske sportske dvorane, učionica, školske kantine, i prostora za aparate za napitke. Prihodi će se koristiti prvenstveno za osiguranje odvijanja redovnog poslovanja, jer se isto neće moći osigurati minimalnim standardom, te za financiranje opreme za aktivnosti iz programa rada škole.

**Namjenski prihodi od sufinanciranja** obuhvaćaju prihode sastoje se od prihoda od sufinanciranja: uplate roditelja za provedbu Programa međunarodne mature, prihodi za sufinanciranje izleta, uplate za stručne ispite, koji se održavaju u našoj školi.

**Sredstva donacije** utrošit će se isključivo za planirane namjene.

# U OKVIRU PROGRAMA PROVODE SE SLJEDEĆE AKTIVNOSTI/PROJEKTI:

**Aktivnost A024109 A 410901 REDOVNA DJELATNOST**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2023. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola.

**Aktivnost A024109 A 410902. IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje . Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodijeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

**Aktivnost A02 4109 A 410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, na određeno **i nepuno** radno vrijeme,

**POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

U školskoj godini 2023./2024. u Prirodoslovno-matematičkoj gimnaziji su 30 odjela s 864 učenika, a u Programu Međunarodne mature 8 odjela s 171 učenikom. Većina prostora je opremljena s LCD projektorima, 6 učionica pametnim pločama, a nastavnici su opremljeni prijenosnim računalima za korištenje u nastavi.

**6. RAZLOG ODSTUPANJA OD PROŠLOGODIŠNJIH PROJEKCIJA**

Većina odstupanja od prošlogodišnjih projekcija uzrokovana je financijskim poteškoćama osnivača, odnosno kašnjenjem s uplatom sredstava ze energente, paušala za materijalne rashode i refundacijom raznih troškova po odobrenim zahtjevima Gradskog ureda za obrazovanje, sport i mlade.

**7. POKAZATELJI USPJEŠNOSTI**

Na državnim razinama natjecanjima znanja u organizaciji AZOO sudjelovalo je ukupno 157 učenika (42 - prvi razredi, 40 - drugi razredi, 38 - treći razredi i 37 - četvrti razredi) te su ostvarili ukupno 236 nastupa. Pri tome su osvojili 26 prvih mjesta, 16 drugih i 11 trećih mjesta. Na međunarodnim olimpijadama znanja i međunarodnim natjecanjima tijekom 2023. godine učenici su ostvarili niz uspjeha. Ukupno je sudjelovalo 32 natjecatelja koji su ostvarili 42 nastupa te je osvojeno dvije zlatne, osam srebrnih i 15 brončanih medalja. XV. gimnazija je i ove godine najuspješnija škola po broju osvojenih Oskara znanja Agencije za odgoj i obrazovanje.

U školskoj 2023./2024. ispite Državne mature položili su svi maturanti koji su izašli na ispit. Prosječne ocjene na višoj razini: Matematika 4.52, Hrvatski jezik 4.29 i Engleski jezik 4.36. Pregled upisa na fakultete: FER 85, PMF 42, Medicina 37.

Troje učenika, od ukupno 20 iz Republike Hrvatske, dobilo je nagradu MZO za najuspješnijeg maturanta na državnoj maturi, a ponovno je najuspješnim maturant učenik naše Škole.

U Zagrebu, 12. studeni 2024.

Ravnatelj:

Nikola Dmitrović, prof.